text: অলবানি যুক্তরাষ্ট্রের নিউ ইয়র্ক রাজ্যের রাজধানী এবং আলবানি কাউন্টির আসন ও বৃহত্তম শহর। আলবানি শহরটি মোহক নদীর সাথে হডসন নদীর সঙ্গম স্থলের থেকে প্রায় ১০ মাইল (১৬ কিমি) দক্ষিণে এবং নিউ ইয়র্ক সিটির উত্তর প্রান্ত থেকে ১৩৫ মাইল (২২০ কিমি) উত্তরে হডসন নদীর পশ্চিম তীরে অবস্থিত।
  
  অলবানি সমৃদ্ধ ইতিহাস, বাণিজ্য, সংস্কৃতি, স্থাপত্য এবং উচ্চ শিক্ষার প্রতিষ্ঠানের জন্য পরিচিত। আলবানি নিউ ইয়র্ক রাজ্যের রাজধানী জেলার অর্থনৈতিক ও সাংস্কৃতিক কেন্দ্র গঠন করে, যার মধ্যে ট্রয়, শেনেকটাডি ও স্যারটোগা স্প্রিংস আশেপাশের শহরগুলি ও শহরতলির সাথে অ্যালবানি–শেনেকটাডি–ট্রয়, এনওয়াই মহানগর পরিসংখ্যান অঞ্চল অন্তর্ভুক্ত। ২০১৩ সালের আদমশুমারি অনুসারে ১.১ মিলিয়ন জনসংখ্যা বিশিষ্ট রাজধানী জেলা হ'ল রাজ্যের তৃতীয়-জনবহুল মহানগর অঞ্চল। ২০১০-এর আদমশুমারি অনুসারে আলবানির জনসংখ্যা ৯৭,৮৫৬ জন।
  
  ওলন্দাজ উপনিবেশরা প্রথমে অঞ্চলটিতে বসতি স্থাপন করেন, পরে অঞ্চলটি আলবানি শহরে পরিণত হয়। ডাচ উপনিবেশরা ১৬১৪ সালে পশম ব্যবসায়ের জন্য ফোর্ট নাসাউ এবং ১৫২৪ সালে ফোর্ট অরেঞ্জ নির্মাণ করেন। ১৬৪৮ সালে ইংরেজরা ডাচ বসতিগুলি দখল করে ভবিষ্যতের ইংল্যান্ডের দ্বিতীয় জেমস এবং স্কটল্যান্ডের জেমস সপ্তম ডিউক অব আলবানিকে সম্মান জানিয়ে শহরটিকে আলবানি নামে নামকরণ করে। শহরটি ইংরেজ বিধি অনুসারে ১৬৮৬ সালে সরকারিভাবে চার্ট করা হয়। মার্কিন যুক্তরাষ্ট্র গঠনের পরে ১৭৯৭ সালে এটি নিউইয়র্কের রাজধানী হয়ে ওঠে। মূল তেরটি ব্রিটিশ উপনিবেশের মধ্যে অ্যালবানি অন্যতম প্রাচীন বেঁচে থাকা জনপদ এবং এটি যুক্তরাষ্ট্রে দীর্ঘতম ধারাবাহিকভাবে সনন্দ দ্বারা প্রতিষ্ঠিত শহর।
  
  অষ্টাদশ শতাব্দীর শেষের দিকে এবং ১৯তম শতাব্দীর বেশিরভাগ সময় জুড়ে অলবানি ছিল বাণিজ্য ও পরিবহণের কেন্দ্র। শহরটি নাব্য হাডসন নদীর উত্তর প্রান্তের দিকে অবস্থিত, এটি ইরি খালের মূল পূর্ব টার্মিনাস, যা বৃহৎ হ্রদগুলির সাথে সংযুক্ত ছিল এবং এটি পৃথিবীর প্রথম দিকের রেলপথ ব্যবস্থার আবাসস্থল ছিল। ১৯২০-এর দশকে, আলবানিতে ডেমোক্র্যাটিক পার্টি দ্বারা নিয়ন্ত্রিত একটি শক্তিশালী রাজনৈতিক যন্ত্র তৈরি হয়। বিশ শতকের শেষার্ধে শহরের বিস্তৃতি ও শহরতলির কারণে অ্যালবানির জনসংখ্যার হ্রাস পেয়েছে; তবে, নিউইয়র্ক রাজ্য আইনসভা ১৯৯০-এর দশকে শহরের জন্য $২৩৪ মিলিয়ন মূল্যের ভবন ও সংস্কার পরিকল্পনা অনুমোদন করেছে, যা কেন্দ্রীয় শহরের আশেপাশের সংস্কার ও ভবন নির্মাণ প্রকল্পগুলিকে উৎসাহিত করেছিল। একবিংশ শতাব্দীর গোড়ার দিকে অ্যালবানি ন্যানো প্রযুক্তি ক্ষেত্রে দুর্দান্ত অগ্রগতির সাথে উচ্চ-প্রযুক্তি শিল্পে প্রবৃদ্ধি অর্জন করেছে।
  
  ভূগোল 
  নিউ ইয়র্ক সিটি থেকে  প্রায় ১৫০ মাইল (২৪০ কিমি) উত্তরে হাডসন নদীর তীরে অবস্থিত অলবানির মোট আয়তন ২১.৮ বর্গমাইল (৫৬ বর্গ কিমি), যার মধ্যে ২১.৪ বর্গমাইল (৫৫ বর্গকিমি) স্থলভূমি এবং ০.৪ বর্গমাইল (১.০ বর্গকিমি) (১.৮%) জলভাগ। [ শহরটির উত্তরে কলোনি শহর (মেনান্দাসের গ্রাম সহ), পশ্চিমে গিল্ডারল্যান্ড শহর দ্বারা, এবং দক্ষিণে বেথলেহেম শহর দ্বারা সীমাবদ্ধ রয়েছে।
  
  জনসংখ্যা  
  ঐতিহাসিকভাবে অলবানির জনসংখ্যা মিশ্র প্রকৃতির। শহরটিতে ডাচ ও জার্মানরা প্রথম আধিপত্য বিস্তার করলেও ১৯ শতকের গোড়ার দিকে ইংরেজরা তাদের ছাপিয়ে যায়। ১৯তম শতাব্দীর মাঝামাঝি সময়ে আইরিশ অভিবাসীরা অন্যান্য জাতিগোষ্ঠীর চেয়ে অধিক হয়ে পড়ে এবং তাদের পরে স্থান পায় ইটালিয়ান ও পোলরা ছিল। বিংশ শতাব্দীর মাঝামাঝি থেকে শেষ অবধি আফ্রিকা-আমেরিকান জনসংখ্যা গ্রেট মাইগ্রেশনের অংশ হিসাবে দক্ষিণে গ্রামাঞ্চলের হাজার হাজার লোকের সাথে বৃদ্ধি পায়।
  
  সরকার 
  অলবানির মেয়র-কাউন্সিল ব্যবস্থা রয়েছে, যা ডোঙ্গান সনদের অধীনে কাজ করে। এই সনদটি ১৮৮৬ সালে উপনিবেশিক গভর্নর টমাস ডোঙ্গান মঞ্জুর করেছিলেন যখন আলবানিকে একটি শহর হিসাবে অন্তর্ভুক্ত করা হয়। ১৯৯৯ সালে গণভোটের মাধ্যমে একটি সংশোধিত সনদ গৃহীত হয়, তবে সংশোধনটি আইনত ডোঙ্গান সনদের সংশোধনী হিসাবে গণ্য হয়।
  
  বর্তমান মেয়র ক্যাথি শিহান প্রথম ২০১৩ সালে নির্বাচিত হন। তিনি ১৯৯৪ সাল থেকে ২০১৩ সাল পর্যন্ত ২০ বছর মেয়র পদে নির্বাচিত প্রাক্তন মেয়র জেরাল্ড জেনিংসকে প্রতিস্থাপন করেন।
  
  টীকা
  
  তথ্যসূত্র
  
  বহিঃসংযোগ
  
  বিষয়শ্রেণী:অলবানি, নিউ ইয়র্ক
title: অলবানি, নিউ ইয়র্ক